Bøkfjord fyr

Bøkfjord fyr, Norsk fyrliste nummer 982500, er en fyrstasjon i Sør-Varanger kommune i Finnmark. Fyret ligger på Holmengrålandet, på østsiden av innløpet til Bøkfjorden, ved innseilingen til Kirkenes. Bøkfjord fyr var Norges siste bemannede fyrstasjon. Det ble avbemannet og automatisert 15. desember 2006.

Bøkfjord fyr ble opprettet i 1910, men fyret ble ødelagt av tyskerne i 1944. Et nytt fyr ble bygd i 1947–48.

Fyrstasjonen hadde eget postnummer 9938, nedlagt fra 1. november 1972.

Like ved fyrstasjonen ligger restene av et tysk kystfort.

 Referanser 

Eksterne lenker
 Norsk Fyrhistorisk forenings side om Bøkfjord fyr


Kategori:Fyr i Finnmark
Kategori:Samferdsel i Sør-Varanger
Kategori:1910 i Norge
Kategori:Byggverk fullført i 1910
Kategori:Byggverk i Sør-Varanger
Kategori:Kulturminner i Sør-Varanger
Kategori:Fredete byggverk i Finnmark
Kategori:Artikler i sjøfart-prosjektet